CELEX: 52021DP0233
Language: et
Date: 2021-05-18 00:00:00
Title: Euroopa Parlamendi otsus mitte esitada vastuväiteid komisjoni 25. märtsi 2021. aasta delegeeritud määrusele, millega täiendatakse Euroopa Parlamendi ja nõukogu direktiivi 2013/36/EL seoses regulatiivsete tehniliste standarditega, milles sätestatakse kriteeriumid, mille alusel määratakse kindlaks juhtimisvastutus ja kontrollifunktsioonid, olulised äriüksused ja märkimisväärne mõju asjaomase äriüksuse riskiprofiilile, ning kriteeriumid selliste töötajate või töötajate kategooriate kindlaksmääramiseks, kelle ametialane tegevus mõjutab krediidiasutuse või investeerimisühingu riskiprofiili kõnealuse direktiivi artikli 92 lõikes 3 osutatud töötajate tegevusega võrreldaval määral (C(2021)01906 – 2021/2618(DEA))

12.1.2022   
            
            
               ET
            
            
               Euroopa Liidu Teataja
            
            
               C 15/251
            
         
      P9_TA(2021)0233
      Vastuväidete puudumine delegeeritud õigusaktile: direktiivi 2013/36/EL täiendamine seoses selliste töötajate kindlaksmääramisega, kelle ametialane tegevus mõjutab krediidiasutuse või investeerimisühingu riskiprofiili
      Euroopa Parlamendi otsus mitte esitada vastuväiteid komisjoni 25. märtsi 2021. aasta delegeeritud määrusele, millega täiendatakse Euroopa Parlamendi ja nõukogu direktiivi 2013/36/EL seoses regulatiivsete tehniliste standarditega, milles sätestatakse kriteeriumid, mille alusel määratakse kindlaks juhtimisvastutus ja kontrollifunktsioonid, olulised äriüksused ja märkimisväärne mõju asjaomase äriüksuse riskiprofiilile, ning kriteeriumid selliste töötajate või töötajate kategooriate kindlaksmääramiseks, kelle ametialane tegevus mõjutab krediidiasutuse või investeerimisühingu riskiprofiili kõnealuse direktiivi artikli 92 lõikes 3 osutatud töötajate tegevusega võrreldaval määral (C(2021)01906 – 2021/2618(DEA))
      (2022/C 15/39)
      
         Euroopa Parlament,
      
                  —
               
               
                  võttes arvesse komisjoni delegeeritud määrust (C(2021)01906),
               
            
                  —
               
               
                  võttes arvesse komisjoni 26. märtsi 2021. aasta kirja, milles komisjon palub Euroopa Parlamendil teatada, et ta ei esita delegeeritud määrusele vastuväiteid,
               
            
                  —
               
               
                  võttes arvesse majandus- ja rahanduskomisjoni 10. mai 2021. aasta kirja komisjonide esimeeste konverentsi esimehele,
               
            
                  —
               
               
                  võttes arvesse Euroopa Liidu toimimise lepingu artiklit 290,
               
            
                  —
               
               
                  võttes arvesse Euroopa Parlamendi ja nõukogu 26. juuni 2013. aasta direktiivi 2013/36/EL, mis käsitleb krediidiasutuste tegevuse alustamise tingimusi ning krediidiasutuste ja investeerimisühingute usaldatavusnõuete täitmise järelevalvet, millega muudetakse direktiivi 2002/87/EÜ ning millega tunnistatakse kehtetuks direktiivid 2006/48/EÜ ja 2006/49/EÜ (kapitalinõuete direktiiv) (1), eriti selle artikli 94 lõiget 2 ja artikli 148 lõiget 5,
               
            
                  —
               
               
                  võttes arvesse regulatiivsete tehniliste standardite eelnõu, mille Euroopa Järelevalveasutus (Euroopa Pangandusjärelevalve) (EBA) esitas 18. juunil 2020. aastal vastavalt Euroopa Parlamendi ja nõukogu 24. novembri 2010. aasta määruse (EL) nr 1093/2010 (millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ) (2) artikli 10 lõikele 1,
               
            
                  —
               
               
                  võttes arvesse kodukorra artikli 111 lõiget 6,
               
            
                  —
               
               
                  võttes arvesse majandus- ja rahanduskomisjoni soovitust võtta vastu otsus,
               
            
                  —
               
               
                  võttes arvesse, et kodukorra artikli 111 lõike 6 kolmandas ja neljandas taandes sätestatud ajavahemiku jooksul, mis lõppes 18. mail 2021, vastuväiteid ei esitatud,
               
            
                  A.
               
               
                  arvestades, et vastavalt kapitalinõuete direktiivile pidi EBA esitama delegeeritud määruse eelnõu 28. detsembriks 2019; arvestades, et EBA avaldas eelnõu 18. juunil 2020; arvestades, et komisjon tegi oma delegeeritud määruse eelnõus teatavaid redaktsioonilisi muudatusi võrreldes EBA esitatud eelnõuga ning et EBA kinnitas 16. detsembril 2020, et need redaktsioonilised muudatused ei kujuta endast EBA järelevalvenõukogu heaks kiidetud eelnõu poliitilise või õigusliku sisu muutmist ning seetõttu ei ole ta vastu sellele, et komisjon võtab eelnõu, sealhulgas kõnealused muudatused vastu ilma EBA ametlikku arvamust küsimata;
               
            
                  B.
               
               
                  arvestades, et delegeeritud määrust mõjutasid läbirääkimised Euroopa Parlamendi ja nõukogu 16. veebruari 2021. aasta direktiivi (EL) 2021/338 (millega muudetakse direktiivi 2014/65/EL seoses teabele esitatavate nõuete, tootejuhtimise ja positsioonipiirangutega ning direktiive 2013/36/EL ja (EL) 2019/878 seoses nende kohaldamisega investeerimisühingute suhtes, et aidata kaasa COVID-19 kriisist taastumisele) (3) üle, mis avaldati 26. veebruaril 2021 ja millega muudeti EBA volitusi tagada, et praegu kapitalinõuete direktiiviga hõlmatud investeerimisühingud, mis kuuluvad alates 26. juunist 2021 Euroopa Parlamendi ja nõukogu 27. novembri 2019. aasta direktiivi (EL) 2019/2034 (mis käsitleb investeerimisühingute usaldatavusnõuete täitmise järelevalvet ning millega muudetakse direktiive 2002/87/EÜ, 2009/65/EÜ, 2011/61/EL, 2013/36/EL, 2014/59/EL ja 2014/65/EL) (investeerimisühingute direktiiv) (4) kohaldamisalasse, ei pea vastama delegeeritud määrusele, sest investeerimisühingute direktiivi alusel võetakse vastu neid investeerimisühinguid käsitlev eraldi delegeeritud määrus; arvestades, et delegeeritud määruse kontrolliperiood lõpeb 25. juunil 2021;
               
            
                  C.
               
               
                  arvestades, et delegeeritud määrus peaks jõustuma kiiremas korras, et tagada õigusselgus ja -kindlus, mida pädevad asutused ja krediidiasutused vajavad, et teha nõuetekohaselt kindlaks olulised riskivõtjad, tuginedes 28. detsembrist 2020 kohaldatavale kapitalinõuete direktiivi raamistikule;
               
            
               
                  1.
               
               
                  teatab, et ei esita delegeeritud määrusele vastuväiteid;
               
            
               
                  2.
               
               
                  teeb presidendile ülesandeks edastada käesolev otsus nõukogule ja komisjonile.
               
            
         (1)  ELT L 176, 27.6.2013, lk 338.
      
         (2)  ELT L 331, 15.12.2010, lk 12.
      
         (3)  ELT L 68, 26.2.2021, lk 14.
      
         (4)  ELT L 314, 5.12.2019, lk 64.